**Прашање бр 1**

**Почитувани,**

Дали пчеларската дејност е опфатена со ИПАРД финансирањето? Дали се прифаќа доопремување на регистриран пчеларник со машини за преработка на мед, восок и сл., градење на објект (магацин и просторија за преработка на мед) и дали е прифатливо зголемување на пчелните семејства, односно купување на кошници од регистрирана фирма увозник.

Ве молам за брз одговор поради краткото време на објавениот повик и обемната документација.

**Одговор бр 1**

Почитувани,

Во врска со поставеното прашање од Ваша страна, Ве известуваме дека дејностите кои се однесуваат на одгледување на пчели (пчеларска дејност), односно пчеларството, надополнети со инвестиции во изградба на Објектите (Магацини) и/ или нивно целосно опремување (опрема за пчеларство, производство на мед и други пчелни производи) се прифатливи за кофинансирање согласно ИПАРД Програмата 2014 - 2020 година.

Како прифатливи за кофинансирање се трошоците за одгледување на пчелите, вклучително и центрифуги, отклапачи и целокупната опрема за пчеларство, како и сандаците за одгледување на пчелите. Сандаците можат да бидат понудени и набавени од било кое домашно или странско друштво регистрирано за вршење на соодветна дејност.

Трошоците за преработка на мед, восок и други производи не се прифатливи за кофинансирање поради тоа што истите не се наведени во Листата на прифатливи трошоци.

Инвестициите во одгледување на пчели (пчеларство), за мерката „Диверзификација на фармите и развој на бизниси“, потребно е да бидат лоцирани во рурално подрачје, согласно Листата на рурални подрачја.  
**Прашање бр 2**

Почитувани,

Нашата компанија Зоко Харт ДООЕЛ, Таринци, Карбинци е основана во 2005 година од страна на Зоран Тасков   и се занимава со производство на хартиени кеси за леб и бели пецива, месарска хартија за месари и супермаркети,сендвич кеси, хартија за храна. Нашата фирма Зоко-Харт би сакала да ги искористи средставата од ИПАРД програмата за воведување на нов производ од хартија.

Но сакаме да Ве информираме и дека фирмата Тас – Комерц  ДООЕЛ со адреса Ванчо Велев бр.2 од Штип која е основана во 1994 година и е во сопственост на Васка Таскова, мајка на Зоран Тасков исто така сака да искористи средства од ИПАРД програмата. Фирмата Тас Комерц работи со хартија за индустриска употреба. Иако двете фирми се занимаваат со различна дејност и немаат никаква поврзаност ние сепак**би сакале да бидеме информирани дали истите ќе се третираат како врзани субјекти?**

**Одговор бр 2**

Почитувани,

Врзани субјекти се третираат ако правното лице кое аплицира е сопственик во другото правно лице кое иста така аплицира.

Додека исто така врзани субјекти се, ако физичко лице кое е сопственик на правно лице кое аплицира, исто така е сопственик и на друго правно лице со кое аплицира.

Со почит,

**Прашање бр 3**

**Добар ден**

Во огласот за ИПАРД стои финансирање на обновливи извори на енергија сончеви колектори а во упатството таа ставка ја нема. Кое е валидно?

**Одговор бр 3**

Почитувани,

Инвестиции во обновливи извори на енергија се дозволени за производни капацитети (на пр. преработувачки капацитет за преработка на дрво) за сопствена потрошувачка на преработувачкиот капацитет.

Додека инвестиции во обновливи извори на енергија за производство и продажба на струја не се прифатливи за кофинансирање.

Со почит,

**Прашање бр 4**

Почитувани,

Ние сме регистрирани издавачи на услуги за преноќување во рурално место. Сакаме да земеме учество на овај повик од ИПАРД програмата по мерка 7, за внатрешна реконструкција на објект. Исто така, од страна на консултантот кој го имаме ангажирано, ни беше кажано дека е можна набавка на електрични велосипеди и четирицикли (ATW моторчиња, со 4 тркала), но за велосипедите и за моторчињата, не најдовме во програмата дека може да се набават.

Ние сме регистрирани општина Новаци, во Мариовски дел и доколку е возможна набавка на ваков тип на велосипеди и моторчиња, многу би ни помогнало во развојот на адреналинскиот туризам и да ја збогатиме нашата понуда на сите идни гости.

Ви благодариме.

**Одговор бр 4**

Почитувани,

Реконструкција на објект за рурален туризам е прифатлива инвестиција по ИПАРД Програма по Мерка 7.

Додека набавка на подвижна опрема не е прифатлива инвестиција (велосипеди, четирицикли итн.)

**Прашање бр 5**

Почитувани  
Имам мал бизнис за производство на пиво во општина петровец село ржаничино и би сакал да го официализирам во мал производствен погон. Воедно имам и продавница за увозни пива од мали пвари од земјата од регионот и од еу  
би сакал да поднесам барање кое што не можам да го најдам од вашат авеб страна.

**Одговор бр 5**

Почитувани,  
  
Благодариме за интересот за користње на средства од ИПАРД Програмата, би сакале да Ве информираме дека сите документи поврзани со аплицирање на јавниот повик од мерката 7 01/2021 може да ги најдете и превземте од веб страната на агенцијата [www.ipardpa.gov.mk](http://www.ipardpa.gov.mk/) на линкот ИПАРД - ИПАРД ПРОГРАМА 2014-2020 - ИПАРД повици- ЈАВЕН ПОВИК 01/2021.  
  
За подетални информации стоиме на располагање